b'\n_START_ARTICLE_\nResasta pe\xc5\xa1\xc4\x8denka\n_START_SECTION_\nOpis\n_START_PARAGRAPH_\nResasta pe\xc5\xa1\xc4\x8denka je plaze\xc4\x8da rastlina, ki v vi\xc5\xa1ino dose\xc5\xbee med 3 in 10\xc2\xa0cm. Steblo je mo\xc4\x8dno razra\xc5\xa1\xc4\x8deno, in ima veliko necveto\xc4\x8dih poganjkov. Rastlina ima jaj\xc4\x8dasto suli\xc4\x8daste liste, ki so pri dnu resasti, po \xc4\x8demer je dobila svoje ime. Cvetovi so beli in ovr\xc5\xa1ni, sestavljeni iz petih ven\xc4\x8dnih listov. V Sloveniji cveti v juliju in avgustu, raz\xc5\xa1irjena pa je po Alpah in Karpatih, na\xc5\xa1li pa so jo tudi na Grenlandiji in na Irskem. Raste raztreseno po kamnitih pa\xc5\xa1nikih in v drobnem gru\xc5\xa1\xc4\x8du na zmerno kisli do nevtralni podlagi na nadmorski vi\xc5\xa1ini med 1800 in 3100 metri.'